Stadfæstelse af byrettens afgørelse i sag om forældremyndighed, bopæl og samvær stadfæstet
Ret: Vestre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

VESTRE LANDSRET
DOM

afsagt den 10. januar 2022

Sagen er behandlet for lukkede døre.

Sag BS-35820/2021-VLR
(12. afdeling)

Far

mod

Mor
(beskikket advokat Henriette Lyhne)

Familieretten i Kolding har den 3. september 2021 afsagt dom i 1. instans (sag
BS-6342/2021-KOL).

Landsdommerne Stig Glent-Madsen, Anders Raagaard og Alice Mølholm (kst.) 
har deltaget i ankesagens afgørelse.

Påstande
Appellanten, Far, har nedlagt påstand om, at den fælles forældremyn-
dighed over Barn 1, født Dato (2008), og
Barn 2, født Dato (2011), ikke ophæves, at Barn 2 skal have
bopæl hos Far, og at Far skal have samvær med
Barn 1 fra fredag til søndag i ulige uger eller hver 3. weekend med afhentning og
aflevering på Lokation.

Indstævnte, Mor, har påstået dommen stadfæstet.

Supplerende sagsfremstilling



/

2

Den 16. december 2021 indgik parterne ved Familieretten i Kolding retsforlig
vedrørende Fars samvær med Barn 2.

Mor har fri proces under anken.

Forklaringer
Parterne har afgivet supplerende forklaring.

Far har forklaret, at Patienthåndbogens behandlingsanbefaling er ble-vet
opdateret, så man nu indledningsvis godt kan prøve med små doser medi-cin
samtidig med den psykosociale indsats. Han har aldrig været imod nød-vendig
medicinering, men har insisteret på, at man fulgte fagkundskaben.

Barn 2 er meget kontaktsøgende. Barn 1's lørdagssamvær med ham fungerer ikke,
fordi det ligger samtidig med, at han har samvær med Barn 2. Barn 1 får derfor
ikke tilstrækkelig opmærksomhed fra ham, og hun kommer til at påtage sig en
voksenrolle.

Da Mor ikke længere ville køre pigerne i forbindelse med samvær, var Barn 2 klar
til at tage toget – også alene. Senest havde han julesamvær med Barn 2 fra den
17. til den 28. december 2021. Han fik i den forbindelse ikke samvær med Barn 1,
men han har valgt ikke at køre en sag om det.

Han bor fortsat det samme sted og har samme arbejde. Hans renovering af hu-set
er ved at være færdig. Huset er i fin stand.

Han får ind i mellem lidt information fra Mor om, hvordan pigerne har det, men
han kan ikke følge med på Aula. Der mangler noget kommunikation mel-lem
dem. Han har endnu ikke fortalt Mor noget om hans julesamvær med Barn 2.

Den seneste retssag mellem dem den 16. december 2021 resulterede i, at deres
kørselsaftale blev ændret. Han synes dog, at det er urimeligt, at han skal afleve-re
på bopælen, og at man således binder ham til at have en bil, når der ikke stil-les
samme krav til Mor. Det er ikke noget, han har prøvet at tale med Mor om. Han
går ud fra, at det er retten, der har formuleret det. Han synes desuden, at det er
forkert, at der under sagen ikke blev taget stilling til, om Mor havde gjort noget
forkert.

Når Barn 2 er hos ham, giver han hende medicin, i det omfang hun selv går med
til det. Hun fik derfor ikke sin medicin alle dagene i julen. Det var menin-gen, at
de skulle have holdt en familiejul, men Barn 2's fætter fik corona, og der-for var
de nødt til at ændre planerne.



/

3

Mor har forklaret, at de i dag er flyttet til deres nye bolig, hvor pigerne hver har
deres eget værelse. Hun er i et jobafklaringsforløb, der skal vise, hvor meget hun
kan magte. Hun skal formentlig i praktik efter vinterferien. Det bli-ver nok noget
mindre komplekst end hendes tidligere arbejde som sygeplejer-ske.

De har en familievejleder, som kommer 2 timer ugentligt og hjælper hende og
Barn 2. Hun modtager desuden psykologstøtte.

Barn 2 går i skole med reduceret skema. Når Barn 2 kommer hjem fra skole, har
hun behov for nogle pauser. Barn 2 har behov for ro til alle de lavpraktiske
hverdagsting. Barn 2 går til Fritidsaktivitet en gang om ugen. Hun følger Barn 2 i
sko-le hver dag. Det er godt for Barn 2 med den friske luft, og de får talt godt
sam-men. Barn 2 er trappet op i sin behandling i løbet af efteråret og får nu to
doser om dagen. Man kan om aftenen godt mærke, når medicinen er ved at være
brændt af. Medicinen har en god effekt på Barn 2's kernesymptomer. De har en
dialog med psykiatrien om bivirkningerne.

Barn 2 kan flere ting, efter hun er begyndt at få sin medicin, fx spiller de nogle
gange spil om eftermiddagen. Der er blevet færre konflikter, men Barn 2 kan også
godt blive vred. Barn 2 har fået et bedre forhold til sin søster, Barn 1. Det hjælper
også, at Barn 1 er mindre på samvær. Når Barn 2 kommer hjem fra samvær, vil
hun gerne være sammen med Barn 1. De går fx tur med hunden og spiller
Minecraft.

Samværet er godt for pigerne. Det er hendes indtryk, at Barn 2 gerne vil på
samvær hver anden weekend. Barn 1 har ikke givet udtryk for at ville have mere
samvær.

Hun var sammen med Barn 1 hele julen. Hun forstår ikke Fars opfattelse af, at
Barn 1 skulle have været på julesamvær. Barn 1 havde overvejet, hvad hun skulle
i julen, og havde svært ved at få en afklaring fra Far, bl.a. fordi Barn 1 ikke
ønskede en overnatning. Da det endte med, at der skulle holdes jul hos Far, sagde
Barn 1 derfor fra.

Anledningen til retssagen i december 2021 var, at hun siden 2017 havde stået for
det meste af transporten i forbindelse med samvær. Hun valgte derfor i november
at meddele Far, at hun ikke længere ville stå for det hele, og at hun forventede, at
han ville overtage noget af transporten. Far stævnede hende, men mødte alligevel
op og hentede Barn 2 i forbindelse med samværet. Hun var gået med til den
oprindelige aftale i 2017.



/

4

Det er hendes forståelse af retsforliget, at Far kan sende Barn 2 med toget med
Børneguiden, hvis han varsler det i tide. Det er helt fint med hende, hvis Barn 2
bliver sendt med Børneguiden.

Mens de boede i By 1, havde pigerne nogle gange ”aleneaftener” , hvor de var
hos Far alene. Det er ikke noget, de aktuelt har udtrykt ønske om.

Barn 2 vil gerne hjem fra skole, når hun har fri. Barn 2 har tidligere haft ud-
fordringer med ikke at ville hjem, men det skyldtes overgangen fra skole til hjem.
Det går bedre nu. Barn 2 vil gerne være mere i skolen.

Siden retsmødet i august 2021 har Barn 1 prøvet at tage toget uden Børneguide,
og det gik fint. Hun har i den forbindelse mødt Barn 1 i toget i By 5. Barn 1 kan
godt selv tage toget.

Det var i starten af 2018, at hun henvendte sig til skolen om PPR vedrørende Barn
2.

Pigerne er ikke vaccineret mod COVID-19.

Landsrettens begrundelse og resultat
Også efter bevisførelsen for landsretten tiltrædes det af de grunde, der er anført af
familieretten, at den fælles forældremyndighed over Barn 1 og Barn 2 er ophævet,
og at forældremyndigheden fremover skal være hos Mor alene.

Da der herefter ikke længere er fælles forældremyndighed, er der ikke anled-ning
til at tage stilling til spørgsmålet om Barn 2's bopæl, jf. foræl-dreansvarslovens §
17, der derfor fortsat vil være hos Mor.

Af de grunde, der er anført af familieretten, tiltrædes det, at Fars samvær med
Barn 1 er fastsat som sket.

Landsretten stadfæster derfor familierettens dom.

THI KENDES FOR RET:

Familierettens dom stadfæstes.

Ingen af parterne betaler sagsomkostninger for landsretten til den anden part eller
til statskassen.



/